**Iepirkuma „Praktiskās apmācības materiālu, kokmateriālu un instrumentu iegāde profesionālās izglītības programmu „Koka izstrādājumu izgatavošana” un „Restaurācija” īstenošanai PIKC „Kuldīgas Tehnoloģiju un tūrisma tehnikums”, iepirkuma identifikācijas Nr. KTTT 2016/7,**

**Ziņojums**

2016.gada 13.decembrī

**Pasūtītājs**: PIKC „ Kuldīgas Tehnoloģiju un tūrisma tehnikums”, Liepājas ielā 31, Kuldīgā, LV-3301, vienotais reģistrācijas Nr. 90000035711.

**Iepirkuma priekšmets**: Praktiskās apmācības materiālu, kokmateriālu un instrumentu iegāde profesionālās izglītības programmu „Koka izstrādājumu izgatavošana” un „Restaurācija” īstenošanai PIKC „Kuldīgas Tehnoloģiju un tūrisma tehnikums”

**Iepirkuma metode un identifikācijas numurs:** iepirkums, kas organizēts saskaņā ar Publisko iepirkumu likuma 82.pantu, iepirkuma identifikācijas Nr. KTTT 2016/7.

**Iepirkuma komisija**: Izveidota pamatojoties uz PIKC „Kuldīgas Tehnoloģiju un tūrisma tehnikums”, direktores Daces Cines 2014.gada 29.augusta rīkojumu Nr.1-8/43.1 .

**Komisijas sastāvs:**

Komisijas priekšsēdētājs: Renārs Sakne.

Komisijas priekšsēdētāja vietniece: Astrīda Zeile.

Komisijas locekļi:

Anitra Rudovska;

Mārtiņš Mednieks;

Ivars Asnis.

**Komisijas sekretāre:** Velta Eglīte

**1.Datums, kad paziņojums par līgumu un iepriekšējais informatīvais paziņojums publicēts Iepirkumu uzraudzības biroja mājaslapā internetā:** paziņojums par līgumu publicēts Iepirkumu uzraudzības biroja mājas lapā 2016.gada 28.novembrī.

**2.Pretendentiem noteiktās kvalifikācijas prasības:** noteiktas iepirkuma nolikumā.

**3.Piedāvājumu izvēles kritērijs:** piedāvājums ar viszemāko cenu.

**4.Piedāvājumu iesniegšanas termiņš:** par piedāvājumu iesniegšanas termiņu noteikts2016.gada 09.decembris, plkst.15.00.

**5.Pretendenti, kuri iesnieguši savu piedāvājumu un to piedāvātā līgumcena:**

5.1. SIA „CAMPUS”, reģ. nr. 41203007303, piedāvātā līgumcena sastāda:

Iepirkuma 2.daļā-EUR 1375.00 (viens tūkstotis trīs simti septiņdesmit pieci eiro, 00 centi) apmēru;

5.2. SIA „KORDATA”, reģ. nr. 53603024741, piedāvātā līgumcena sastāda:

Iepirkuma 2.daļā-EUR 2505.00 (divi tūkstoši pieci simti pieci eiro, 00 centi) apmēru.

5.3. SIA „Laimdotas”, reģ. nr.46101007670, piedāvātā līgumcena sastāda:

Iepirkuma 1.daļā-EUR 3700.49 (trīs tūkstoši septiņi simti eiro, 49 centi) apmēru;

Iepirkuma 2.daļā-EUR 1440.00 (viens tūkstotis četri simti četrdesmit eiro, 00 centi) apmēru.

**6.Komisija izvērtē saņemto informāciju par pretendentu nodokļu nomaksas statusu dienā, kad paziņojums par plānoto līgumu publicēts Iepirkumu uzraudzības biroja mājaslapā:**

**6.1.**Iepirkuma komisija secina, ka:

Sabiedrība ar ierobežotu atbildību „KORDATA”, reģ. nr. 53603024741;

Sabiedrība ar ierobežotu atbildību „Laimdotas”, reģ. nr. 46101007670;

- pretendentiem Latvijā, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

**6.2.**Līdz ar to, uz punktā 6.1. minētajām Sabiedrībām, nav attiecināms Publisko iepirkumu likuma *82. panta piektās daļas 2. punktā* noteiktie pretendentu izslēdzošie nosacījumi.

**6.3.**Sabiedrība ar ierobežotu atbildību „CAMPUS”, reģ. nr. 41203007303,

- pretendentam Latvijā, ir nodokļu parādi, kas pārsniedz 150 *euro*.

Līdz ar to, uz šajā punktā minēto Sabiedrību ar ierobežotu atbildību, ir attiecināmi Publisko iepirkumu likuma *82. panta piektās daļas 2. punktā* noteiktie pretendentu izslēdzošie nosacījumi.

**7.Piedāvājumu vērtēšanas vieta, datums, un laiks:** Iepirkumu komisijas sēde, 13.12.2016.

7.1.Komisija izvērtē saņemto informāciju :

Par to, ka dienā, kad pieņemts lēmums par iespējamu līguma slēgšanas tiesību piešķiršanu, Latvijā ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

7.2.Iepirkuma komisija secina, ka:

Sabiedrībai ar ierobežotu atbildību „Laimdotas”, reģ. nr. 46101007670;

- nav ierosināts maksātnespējas vai likvidācijas process, kā arī nav apturēta saimnieciskā darbība;

- pretendentam nav nodokļu parādi Latvijā, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

7.3. Līdz ar to uz punktā 7.2. minēto Sabiedrību ar ierobežotu atbildību, nav attiecināms Publisko iepirkumu likuma 82. panta piektās daļas 1., 2. un 3. punktā noteiktie pretendentu izslēdzošie nosacījumi.

**8.Pretendents, ar kuru nolemts slēgt iepirkuma līgumu, piedāvājumu vērtēšanas kopsavilkums:**

**8.1**.Publisko iepirkumu likuma 82. panta 9. daļā noteikts, ka pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar šā panta piekto daļu. Publisko iepirkumu likuma 82. panta 5. daļa nosaka, ka Pasūtītājs izslēdz pretendentu no dalības iepirkumā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

3) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas [1.](http://likumi.lv/doc.php?id=133536#p1) un [2.punktā](http://likumi.lv/doc.php?id=133536#p2) minētie nosacījumi.

Saskaņā ar 7.pantu 1.punkta a) un b) daļās noteikto kārtību Pasūtītājs ir pārbaudījis 5.pantā 1.vai 2.punktā minēto apstākļu esamību un konstatējis, ka uz pretendentu neattiecas 5.pantā 1.un 2.punktā minētie izslēdzošie apstākļi.

**8.2.**Iepirkuma komisija nosaka pamatotas un objektīvas prasības attiecībā uz pretendentiem un iepirkuma priekšmetu, nodrošinot, ka minētās prasības nerada nepamatotus ierobežojumus konkurencei iepirkumā. Iepirkuma komisija arī nosaka kritērijus, ko ņems vērā, lai no prasībām atbilstošajiem piedāvājumiem izvēlētos visizdevīgāko piedāvājumu. Par piedāvājuma izvēles kritēriju saskaņā ar Iepirkuma nolikuma 1.16.2. punktu noteikts piedāvājums ar viszemāko cenu. No minētā secināms, ka līguma slēgšanas tiesības var tikt piešķirtas pretendentam, kura iesniegtais piedāvājums atbilst visām iepirkuma dokumentācijā un normatīvajos aktos noteiktajām prasībām, un kura piedāvājums ir ar viszemāko cenu.

**8.3.**Iepirkumā tika iesniegts tikai 1 piedāvājums 1.daļā, kurus iesniedza SIA „Laimdotas”. Iepirkumu Komisija uzskata, ka izvirzītās Pretendentu Atlases un Tehniskās specifikācijas prasības ir objektīvas un samērīgas. Iepirkumu Komisijas tirgus izpētes rezultāti liecina, ir pietiekams skaits tirgus dalībnieku, kas atbilst izvirzītajām Nolikuma prasībām un varēja iesniegt savus piedāvājumus.

Komisija lemj par Pretendentu Atlases dokumentu, Tehniskā un finanšu piedāvājuma izskatīšanu un vērtēšanu.

**8.3.1.** Iepirkuma komisija vērtēja pretendenta SIA „Laimdotas”, reģ. nr. 46101007670, piedāvājumu:

Atlases dokumentu atbilstības pārbaudē, tiek secināts, ka iesniegtā piedāvājuma noformējums atbilst iepirkuma Nolikumā un normatīvajos aktos noteiktajām prasībām;

Tehniskā un finanšu dokumentu atbilstības pārbaudē, tiek secināts, ka iesniegtais piedāvājums atbilst Tehniskās specifikācijas prasībām un tas, Iepirkuma 1.un 2.daļā, ir atzīstams par piedāvājumu ar viszemāko cenu, - piedāvātā līgumcena sastāda:

Iepirkuma 1.daļā-EUR 3700.49 (trīs tūkstoši septiņi simti eiro, 49 centi) apmēru;

Iepirkuma 2.daļā-EUR 1440.00 (viens tūkstotis četri simti četrdesmit eiro, 00 centi) apmēru;

**8.3.2.** Iepirkuma komisija vērtēja pretendenta SIA „KORDATA”, reģ. nr. 53603024741, piedāvājumu:

Atlases dokumentu atbilstības pārbaudē, tiek secināts, ka iesniegtā piedāvājuma noformējums atbilst iepirkuma Nolikumā un normatīvajos aktos noteiktajām prasībām;

Tehniskā un finanšu dokumentu atbilstības pārbaudē, tiek secināts, ka iesniegtais piedāvājums atbilst Tehniskās specifikācijas prasībām, bet tas, Iepirkuma 2.daļā, nav atzīstams par piedāvājumu ar viszemāko cenu, - piedāvātā līgumcena sastāda:

Iepirkuma 2.daļā-EUR 2505.00 (divi tūkstoši pieci simti pieci eiro, 00 centi) apmēru.

**8.3.3.** Iepirkuma komisija vērtēja pretendenta SIA „CAMPUS”, reģ. nr. 41203007303, piedāvājumu:

Atlases dokumentu atbilstība netiek pārbaudīta, Pasūtītājs izslēdz pretendentu no dalības iepirkumā.

**9.Pretendents, kuram piešķirtas līguma slēgšanas tiesības:**

Piešķirt līguma slēgšanas tiesības iepirkuma „Praktiskās apmācības materiālu, kokmateriālu un instrumentu iegāde profesionālās izglītības programmu „Koka izstrādājumu izgatavošana” un „Restaurācija” īstenošanai PIKC „Kuldīgas Tehnoloģiju un tūrisma tehnikums”” ID Nr. KTTT 2016/7:

**Iepirkuma 1.un 2.daļā- SIA „Laimdotas”, reģ. nr.46101007670**

|  |  |
| --- | --- |
| Iepirkumu komisijas priekšsēdētājs | R.Sakne |

**IEPIRKUMA LĪGUMS Nr**. **x/2016/Laimdotas**

Kuldīgā, 2016.gada 13.decembrī

**PIKC „Kuldīgas Tehnoloģiju un tūrisma tehnikums”**, reģ. Nr.90000035711, direktores **Daces Cines** personā, kura darbojas uz Nolikuma pamata, turpmāk tekstā „*Pircējs*”, no vienas puses, un

**SIA „Laimdotas”**, reģ. Nr.46101007670, turpmāk tekstā „*Pārdevējs*”, kuru saskaņā ar statūtiem pārstāv valdes priekšsēdētājs **Guntars Pirtnieks**, no otras puses, abi kopā un katrs atsevišķi turpmāk saukti „*Puses*”, saskaņā ar Publisko iepirkuma likuma 8.2 panta kārtību, iepirkuma „Praktiskās apmācības materiālu, kokmateriālu un instrumentu iegāde profesionālās izglītības programmu „Koka izstrādājumu izgatavošana” un „Restaurācija” īstenošanai PIKC „Kuldīgas Tehnoloģiju un tūrisma tehnikums””, ID Nr. KTTT 2016/7, rezultātiem, 1.daļā „ Materiāli un instrumenti praktiskai apmācībai” un 2.daļā „Kokmateriāli praktiskai apmācībai”, noslēdz šāda satura līgumu, turpmāk tekstā „Līgums”:

**1.LĪGUMA PRIEKŠMETS**

* 1. Saskaņā ar Līguma noteikumiem un tā pielikumu *Pārdevējs* pārdod un *Pircējs* pērk praktiskās apmācības materiālus, kokmateriālus un instrumentus, kas tiek pirkti *Pārdevēja* veikalā un piegādāti Pasūtītāja atrašanās vieta Līguma punkts 10. noteiktajā adresē, turpmāk līgumā – „*Prece*”, apmācības programmas „Koka izstrādājumu izgatavošana” un „Restaurācija” vajadzībām, saskaņā ar Līguma Pielikumā Nr.1 (Tehniskais un finanšu piedāvājums) noteikto un samaksā par Preci saskaņā ar šī Līguma nosacījumiem.

1. **PREČU KVALITĀTE**
   1. Preces kvalitātei jāatbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes prasībām.
2. **CENAS UN NORĒĶINU KĀRTĪBA**
   1. Preču cenas ir noteiktas iepirkuma Tehniskajā – finanšu piedāvājumā
   2. Cenas ir noteiktas saskaņā ar *Pārdevēja* veikala preču cenrādi.
   3. Līguma kopējā summa EUR 30000.00 (*trīsdesmit tūkstoši eiro 00centu*) apmēru bez PVN un

EUR 36300.00 (*trīsdesmit seši tūkstoši trīs simti eiro 00centu*) apmēru ar PVN.

* 1. Samaksu par iegādātajām precēm *Pircējs* veic ne vēlāk kā 15 (piecpadsmit) dienu laikā pēc pavadzīmes saņemšanas no *Pārdevēja*.
  2. Norēķini par saņemtajām precēm tiek veikti EUR bezskaidras naudas pārskaitījuma veidā uz *Pārdevēja* bankas kontu, kas norādīts Līgumā un izsniegtajā rēķinā.
  3. Par samaksas dienu tiek uzskatīta diena, kad *Pircējs* veicis bankas pārskaitījumu, ko apliecina attiecīgs maksājuma uzdevums.
  4. Pavadzīmē *Pārdevējs* norāda apmaksas datumu saskaņā ar šī līguma 3.4. punktu, līguma datumu un numuru, kā arī citus nepieciešamos rekvizītus un datus.
  5. Līguma izpildes laikā Preču cenas netiek mainītas.

1. **PREČU IEGĀDES KĀRTĪBA**
   1. *Pircējs* vienojas ar *Pārdevēju* par katra pasūtījuma apjomu un Preču piegādes datumu. *Pircējs* var veikt pasūtījumu pa e-pastu x , paziņojot par to *Pārdevēja* pilnvarotai personai pa tālr.x.
   2. *Pārdevējs* garantē*Pircējam* ***,*** ka preces ir pieejamas visā Līguma izpildes laikā , un tiks piegādātas 7 (septiņu) kalendāro dienu laikā pēc *Pircēja* izdarītā pasūtījuma.
   3. *Pircējs* iegādājas preces, ņemot vērā konkrēto preču nepieciešamību un finansiālās iespējas.
   4. Preces tiek iegādātas pa daļām vai ar vienreizēju pasūtījumu visā Līguma darbības laikā.
   5. Līguma darbības laikā *Pircējam* ir tiesības samazināt plānotos preču iegādes apjomus, kā arī no dažām pozīcijām atteikties pilnībā, ja objektīvu iemeslu dēļ *Pircējam* ir zudusi nepieciešamība iegādāties šīs preces.
   6. Par preču iegādes dienu tiek uzskatīta diena, kad*Pircēja* pilnvarotā amatpersona pašrocīgi parakstījusi preču pavadzīmi-rēķinu. Ar šo brīdi*Pircējam* pāriet valdījuma tiesības un preču nejaušas bojāejas vai bojāšanās risks. Preču īpašuma tiesības *Pircējs* iegūst tikai ar brīdi, kad pilnībā norēķinājies par iegādātajām precēm.
   7. Pretenzijas par saņemto preču kvalitāti un citu Līguma saistību nepildīšanu *Pircējs* iesniedz *Pārdevējam* nevēlāk kā 3 (trīs) dienu laikā no preču pavadzīmes saņemšanas brīža, rakstveidā, nosūtot tās pa e-pastu x. Šajā gadījumā *Pārdevējam* ir pienākums 10 (desmit) darba dienu laikā sagādāt Preci atbilstoši Līguma noteikumiem. Neatbilstību novēršanas periods tiek ieskaitīts kopējā piegādes termiņā.
2. **PUŠU ATBILDĪBA**
   1. *Pircēja* tiesības:
      1. saņemt no pārdevēja informāciju un paskaidrojumus par līguma izpildes gaitu un citiem līguma izpildes jautājumiem;
      2. pārbaudīt Preces atbilstību visām tehniskajā specifikācijā un Pārdevēja iesniegtajā tehniskajā un finanšu piedāvājumā minētajām prasībām;
      3. pārbaudīt Pārdevēja iesniegto Preču kvalitāti, Preču un dokumentācijas pilnīgumu un derīgumu;
      4. pieteikt pretenzijas un/vai nepieņemt Preces, ja Preces vai to dokumentācija neatbilst Līguma noteikumiem, tehniskajā specifikācijā un/vai Pārdevējā iesniegtajā tehniskajā un finanšu piedāvājumā noteiktajam;
      5. apturēt līguma izpildi ārējā normatīvajā aktā vai šajā instrukcijā noteiktajos gadījumos;
      6. apturēt un atlikt līgumā paredzētos maksājumus ārējā normatīvajā aktā vai šajā instrukcijā noteiktajos gadījumos;
      7. atkāpties no līguma ārējā normatīvajā aktā vai šajā instrukcijā noteiktajos gadījumos;
      8. aizstāt pircēju kā līdzēju ar citu iestādi, ja pasūtītāju kā iestādi reorganizē vai mainās tā kompetence.
      9. ja Preces piegādē konstatēta neatbilstība, paturēt un lietot saņemto Preci, kamēr Pārdevējs to nomaina pret atbilstošu visām tehniskajā specifikācijā un Pārdevēja iesniegtajā tehniskajā un finanšu piedāvājumā minētajām prasībām.
   2. *Pircēja* pienākumi:
      1. pieņemt Preci, ja tā atbilst tehniskajā specifikācijā un Pārdevējā iesniegtajā tehniskajā un finanšu piedāvājumā noteiktajam;
      2. veikt maksājumus saskaņā ar Līgumā noteikto samaksas kārtību;
      3. piedalīties Preces nodošanā un pieņemšanā.
   3. *Pārdevēja* tiesības:
      1. saņemt samaksu par Preci, kas atbilst tehniskajā specifikācijā un Pārdevēja iesniegtajā tehniskajā un finanšu piedāvājumā noteiktajam.
      2. saņemt no pircēja informāciju un paskaidrojumus par līgumā noteikto maksājumu veikšanas kārtības izpildes gaitu un citiem līguma izpildes jautājumiem
   4. *Pārdevēja* pienākumi:
      1. saskaņot ar pircēju līgumā minētos jautājumus, kas saistīti ar līguma izpildi;
      2. saskaņā ar normatīvajiem aktiem sagatavot un organizēt Preces nodošanu Pircējam;
      3. laikus informēt pircēju par iespējamiem vai paredzamiem kavējumiem līguma izpildē un apstākļiem, notikumiem un problēmām, kas ietekmē līguma precīzu un pilnīgu izpildi vai tā izpildi noteiktajā laikā;
      4. nodrošināt Preču nodošanu Pircējam tās izgatavotāja standarta iepakojumā, kas nodrošina pilnīgu Preces drošību pret iespējamajiem bojājumiem to transportējot;
      5. garantēt, ka piegādāta Prece atbildīs Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātā nekaitīguma prasībām;
      6. nodrošināt Precei garantijas termiņu ne mazāku kā 1 gadu, skaitot pieņemšanas – nodošanas akta parakstīšanas dienas, bet ja tāds nav paredzēts, no preču pavadzīmes izrakstīšanas dienas.
      7. ja Pārdevējs pārdevis nekvalitatīvu un/vai tādu Preci, kura neatbilst tehniskajā specifikācijā, Pārdevēja tehniskajā un finanšu piedāvājumā un/vai normatīvajos aktos noteiktajām prasībām Preci, tad tas uz sava rēķina apmaina Preci Līgumā noteiktajā termiņā pret jaunu, kvalitatīvu un atbilstošu tehniskajā specifikācijā, Pārdevēja tehniskajā un finanšu piedāvājumā un/vai normatīvajos aktos noteiktajām prasībām.
   5. Par maksājuma termiņa nokavējumu, *Pircējs* maksā *Pārdevējam* līgumsodu 0,1% apmērā no apmaksājamās summas par katru nokavēto dienu, bet ne vairāk kā 10% no rēķina apmaksājamās summas.
   6. Par preču piegādes nokavējumu noteiktajā termiņā šī līguma 4.2 punktā noteiktos gadījumos, *Pārdevējs* maksā *Pircējam* līgumsodu 0,1% apmērā no pasūtījuma summas par katru nokavēto dienu, bet ne vairāk kā 10% no rēķina apmaksājamās summas.
   7. Līgumsoda samaksa neatbrīvo no saistību izpildes.
3. **KVALITĀTE, PREČU GARANTIJA**
   1. Preces kvalitātei jāatbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātā nekaitīguma prasībām.
   2. Precēm jābūt iepakotām atbilstoši Latvijas Republikā un Eiropas Savienībā spēkā esošo normatīvo aktu prasībām, iepakojumam jānodrošina preču saglabāšanās, tās transportējot un tās nepieciešamības gadījumā glabājot.
   3. Ar Līguma prasībām atbilstošu Preci Līguma ietvaros saprotama Prece, kas atbilst Līguma noteikumiem, tehniskajā specifikācijā, Pārdevēja tehniskajā un finanšu piedāvājumā un normatīvajos aktos noteiktajam.
   4. Pretenzijas par Preces kvalitāti Pircējs iesniedz Pārdevējam rakstiski, nosūtot to uz Pārdevēja Līgumā noradīto adresi vai nododot personīgi Pārdevēja pārstāvim.
   5. Piegādātājam Precēm tiek noteikta 1gada garantija. Ja garantijas laikā tiek atklāti piegādātās Preces defekti, Pārdevējs tos novērš 5 (piecu) darba dienu laikā no Pircēja rakstveida pieprasījuma saņemšanas.
   6. Risku par Līgumā neparedzētām piegādēm, kas nepieciešamas līguma pilnīgai izpildei, uzņemas Pārdevējs. Šo risku uzņemas Pircējs, ja:
      1. neparedzēto piegāžu nepieciešamība ir radusies tādu no līdzēju gribas neatkarīgu apstākļu dēļ, kurus līdzēji, slēdzot Līgumu, nevarēja paredzēt;
      2. neparedzētas piegādes ir ierosinātas pēc Pārdevēja iniciatīvas, Pircējam precizējot vai papildinot Līguma priekšmetu vai Līguma objektu;
      3. Līgums objektīvu, no Pārdevēja gribas neatkarīgu iemeslu dēļ nav izpildāms, ja netiek veiktas neparedzētas piegādes. Ja risku par Līgumā neparedzētām piegādēm uzņēmies Pircējs, to izpilde negroza Līguma cenu. Ja risku par Līgumā neparedzētām piegādēm uzņēmies Pārdevējs, Līguma cena tiek grozīta [Publisko iepirkumu likumā](http://likumi.lv/ta/id/133536-publisko-iepirkumu-likums) noteiktajā kārtībā un apmērā.
4. **NEPĀRVARAMA VARA**

7.1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus līdzēju kontroles un nav radies to kļūdas vai nevērīgas rīcības dēļ vai kas kavē vienu no līdzējiem veikt kādu no līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.

7.2. Līgumā par nepārvaramas varas apstākļiem atzīst notikumu:

7.2.1. no kura nav iespējams izvairīties un kura sekas nav iespējams pārvarēt;

kuru līguma slēgšanas brīdī nebija iespējams paredzēt;

7.2.2. kas nav radies līdzēja vai tās kontrolē esošas personas rīcības dēļ;

7.2.3. kas padara saistību izpildi ne tikai apgrūtinošu, bet neiespējamu.

7.3. Līdzējs, kurš nav spējis pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus vai streikus.

7.4. Līdzēju nevar vainot par Līguma saistību nepildīšanu un līdzējs ir atbrīvots no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar LR Civillikuma normām.

1. **LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA**
   1. Līgums stājas spēkā ar tā abpusējas parakstīšanas brīdi 2016.gada 13.decembri, un ir spēkā 24 mēnešus, vai līdz Pušu savstarpējo saistību pilnīgai izpildei.
   2. Puses savstarpējo saistību pilnīgai izpildei saskaņo savu turpmāko rīcību gadījumā, ja piegādātāja izmaksas sasniedz līgumā noteikto summu.
   3. Pasūtītājam ir tiesības atkāpties no Līguma šādā gadījumā:
      1. piegādātājs ir nokavējis izpildījuma termiņu;
      2. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā;
      3. piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      4. piegādātājs Līguma noslēgšanas vai Līguma izpildes laikā veicis prettiesisku darbību;
      5. ir pasludināts piegādātāja maksātnespējas process vai iestājas citi apstākļi, kas liedz vai liegs piegādātājam turpināt Līguma izpildi saskaņā ar Līguma noteikumiem vai kas negatīvi ietekmē pasūtītāja tiesības, kuras izriet no Līguma;
      6. piegādātājs pārkāpj vai nepilda citu būtisku Līgumā paredzētu pienākumu;
      7. piegādātājs pasūtītājam nodarījis zaudējumus;
      8. ārvalstu finanšu instrumenta vadībā iesaistīta iestāde saistībā ar piegādātāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % apmērā no Līguma summas;
      9. piegādātājs ir patvaļīgi pārtraucis Līguma izpildi, tai skaitā ja piegādātājs nav sasniedzams juridiskajā adresē vai deklarētajā dzīvesvietas adresē;
      10. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100% apmērā.
   4. Līgums var tikt izbeigts šādos gadījumos:
      1. turpmāku Līguma izpildi padara neiespējamu nepārvarama vara;
      2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ pasūtītājam ir būtiski samazināts vai atņemts ārvalstu finanšu instrumenta finansējums, ko pasūtītājs gribēja izmantot Līgumā paredzēto maksājuma saistību segšanai (ja attiecīgais ārvalstu finanšu instrumenta finansējums tiks pielietots Līguma izpildes gaitā).
      3. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats līguma atcelšanai no piegādātāja puses.
      4. Līgums tiek atcelts paziņojuma kārtībā. Līgums ir uzskatāms par atceltu, ja paziņojuma adresāts 10 darba dienu laikā neceļ iebildumus.
      5. tiesību atkāpties no Līguma vai prasīt Līguma atcelšanu var izlietot, ja līdzējs ir ticis brīdināts par iespējamo vai plānoto Līguma atcelšanu un nav novērsis Līguma atcelšanas pamatu Līgumā 10 darba dienu laikā, pēc brīdinājuma saņemšanas.
      6. katrs no līdzējiem ir tiesīgs ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu.
2. **CITI NOTEIKUMI**
   1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas vispārējas jurisdikcijas tiesā.
   2. Līguma nosacījumi var tikt grozīti Pusēm savstarpēji vienojoties, noformējot Līguma grozījumus, labojumus un papildinājumus rakstiski. Tie pievienojami Līgumam kā pielikumi un kļūst par Līguma neatņemamu sastāvdaļu.
   3. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
   4. No Pircēja puses kontaktpersona Līguma izpildei ir x, no Pārdevēja puses kontaktpersona:x.
   5. Ja kādai no Pusēm tiek mainīts juridiskais statuss, Pušu kontaktpersonas, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties, bet ne vēlāk kā 3 (trīs) darba dienu laikā rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
   6. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.
   7. Līgums sastādīts 2 (divos) identiskos eksemplāros, katrs uz 5 (piecām) lapām latviešu valodā, pa vienam eksemplāram katrai Pusei, un visiem Līguma eksemplāriem ir vienāds juridisks spēks.
3. **PUŠU JURIDISKĀS ADRESES UN REKVIZĪTI**

***Pircējs*: *Pārdevējs*:**

|  |  |
| --- | --- |
| PIKC „ Kuldīgas Tehnoloģiju un tūrisma tehnikums”  Juridiskā adrese: Liepājas iela 31, Kuldīga, LV - 3301  Reģistrācijas Nr. 90000035711  Banka: Valsts kase  Bankas kods: TREL LV22  Konts Nr.: LV31TREL2150262007000  Tālrunis, fakss 63324082  e-pasts: [velta@pcabc.lv](mailto:velta@pcabc.lv)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (amats, paraksts, paraksta atšifrējums) z.v. | SIA „Laimdotas”  Juridiskā adrese: „Laimdotas”, Padures pag., Kuldīgas nov.  LV- 3321  Reģistrācijas Nr. 46101007670  Banka:  Bankas kods:  Konta Nr.  Tālrunis:  e-pasts:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs G.Pirtnieks |